IMISLab/GreekWikipedia huggingface dataset:
Come Out and Play

Το Come Out and Play είναι το τέταρτο στούντιο άλμπουμ του αμερικάνικου heavy metal συγκροτήματος Twisted Sister, το οποίο κυκλοφόρησε στις 9 Νοεμβρίου του 1985 μέσω της δισκογραφικής εταιρίας "Atlantic Records". Το κομμάτι "Be Chrool to Your Scuel" είναι παρωδία στο "Be True To Your School" των Beach Boys, αν και η μουσική είναι εντελώς διαφορετική. Στο συγκεκριμένο τραγούδι έκαναν γκεστ συμμετοχή ο Alice Cooper στα φωνητικά, ο Μπίλι Τζόελ στο πιάνο, ο Μπράιαν Σέτζερ των Stray Cats στην κιθάρα και ο Κλάρενς Κλέμονς των E-Street Band στο σαξόφωνο. Το βίντεο κλιπ του τραγουδιού απαγορεύτηκε από το τηλεοπτικό δίκτυο MTV, καθώς θεωρήθηκε υπερβολικά βίαιο.Το κομμάτι "Leader of the Pack" είναι διασκευή στο τραγούδι των The Shangri-Las από το 1964.Ο δίσκος έλαβε θετικές κριτικές, με το "Allmusic" να του δίνει τρία αστέρια με άριστα τα πέντε, το "Sputnik Music" μέσο όρο βαθμολογιών 3,1 / 5 και το "Metal Archives" 79%. Ανέβηκε μόλις στο # 53 του Billboard, αλλά με το πέρασμα του χρόνου ξεπέρασε τις πωλήσεις των 500.000 αντιτύπων και βραβεύθηκε ως χρυσό, κάτι που συνέβη και με το σινγκλ του κομματιού "Leader of the Pack".

 Όλα τα τραγούδια είναι συνθέσεις του Ντι Σνάιντερ, εκτός αν σημειώνεται διαφορετικά."Come Out and Play" – 4:51 "Leader of the Pack" (Greenwich, Morton, Barry) – 3:48 "You Want What We Got" – 3:45 "I Believe in Rock 'n' Roll" – 4:03 "The Fire Still Burns" – 3:34 "Be Chrool to Your Scuel" – 3:53 "I Believe in You" – 5:23 "Out on the Streets" – 4:27 "Lookin' Out for #1" – 3:07 "Kill or Be Killed" – 2:47 "King of the Fools" (bonus track) – 6:26 Come Out and Play (άλμπουμ)Ηνωμένες Πολιτείες (RIAA Certification): Χρυσός Leader of the Pack (σινγκλ)Ηνωμένες Πολιτείες (RIAA Certification): Χρυσός Καναδάς (CRIA Certification): Πλατινένιος Οι μουσικοί οι οποίοι ηχογράφησαν το "Come Out and Play" ήταν οι εξής: Ντι Σνάιντερ - φωνητικά Jay Jay French - κιθάρα, φωνητικά Έντι Οτζέντα - κιθάρα, φωνητικά Μαρκ Μεντόζα - μπάσο, φωνητικά Α. Τζ. Πέρο - τύμπανα, κρουστάΓκεστ συμμετοχέςΆλαν Σεντ Τζον - πλήκτρα Ντον Ντόκεν - φωνητικά Alice Cooper - φωνητικά Τζούλια Γουότερς - φωνητικά Μαξίν Γουότερς - φωνητικά Γκάρι Χόλαντ - φωνητικά Μπράιαν Σέτζερ - κιθάρα Μπίλι Τζόελ - πιάνο Κλάρενς Κλέμονς - σαξόφωνο Άρνο Χεχτ - σαξόφωνο Κρίσπιν Κιο - σαξόφωνο Bad Bob Funk - τρομπόνι Hollywood Paul Litteral - τρομπέτα The Uptown Horns - πνευστά Come Out and Play - Twisted Sister | Songs, Reviews, Credits, Awards | AllMusic Twisted Sister - Come Out and Play (album review) | Sputnikmusic Twisted Sister - Come Out and Play - Encyclopaedia Metallum: The Metal Archives
Μαγδαληνή της Σαξονίας

H Μαγδαληνή, γερμ. Magdalena von Sachsen von Wettin (7 Μαρτίου 1507 - 25 Ιανουαρίου 1534) από τον Οίκο των Βέττιν-Αλβέρτου ήταν κόρη του δούκα της Σαξονίας και με τον γάμο της έγινε εκλέκτορας του Βρανδεμβούργου.

 Ήταν η δεύτερη κόρη του Γεωργίου δούκα της Σαξονίας και της Βαρβάρας των Γιαγκελλόνων, κόρης του Καζίμιρ Δ΄ της Πολωνίας. Παντρεύτηκε το 1524 τον Ιωακείμ Β΄ Έκτορα εκλέκτορα του Βρανδεμβούργου και είχε τέκνα: Ιωάννης-Γεώργιος 1525-1598, εκλέκτορας του Βρανδεμβούργου. Βαρβάρα 1527-1595, παντρεύτηκε τον Γεώργιο Β΄ των Πιάστ δούκα του Μπρηγκ (πολωνικά: Μπζεκ). Φρειδερίκος 1530-1552, πρίγκιπας-αρχιεπίσκοπος του Μαγδεβούργου και διοικητής του πριγκιπάτου-επισκοπής του Χάλμπερστατ. Ελισάβετ 1528-1529, Αλβέρτος 1532, Γεώργιος 1532, Παύλος 1534, απεβίωσαν νήπια. Chisholm, Hugh, ed. (1911). "Joachim II" . Encyclopædia Britannica. 15 (11th ed.). Cambridge University Press.
Κεστρίνη Θεσπρωτίας

Η Κεστρίνη είναι χωριό της Περιφερειακής Ενότητας Θεσπρωτίας, με πληθυσμό 306 κατοίκων, σύμφωνα με την Απογραφή του 2011. Διοικητικά ανήκει ως Κοινότητα Κεστρίνης, στη Δημοτική Ενότητα Σαγιάδας, του Δήμου Φιλιατών.

 Η Κεστρίνη βρίσκεται σε υψόμετρο 79 μέτρων, στους πρόποδες του λόφου «Μαύρο Όρος» και οι κάτοικοι καλλιεργούν κυρίως μανταρίνια και ακτινίδια, τα οποία και εξάγουν. Μέχρι το 1957, ονομαζόταν Σκουπίτσα.Ο νέος Ναός του Αγίου Μηνά θεωρείται στολίδι και φυλασσονταν εκεί τα λείψανα του Αγίου Μηνά, τα οποία κλάπηκαν το Μάιο του 2016. Στο λόφο «Μαύρο Όρος», βρέθηκε η εικόνα του Αγίου Δονάτου, σύμφωνα με τους κατοίκους. Εκεί υπάρχει το αποτύπωμα της παλάμης του Αγίου, πάνω στο βράχο που καθόταν και ξεκουραζόταν, ο Άγιος Δονάτος. Δίπλα βρίσκεται η σπηλιά «Μαυρομαντήλα».
Βάτσλαφ Σβέιτσαρ

Ο Βάτσλαφ Σβέιτσαρ (Václav Švejcar) ήταν Τσέχος ζωγράφος (γενν. στο Písek στις 12 Ιουλίου 1962), δημιουργός εικόνων διαλογισμού. en Písek) Καίτοι αυτοδίδακτος, στον τομέα της διαλογισμικής ζωγραφικής συγκαταλέγεται μεταξύ των γνωστότερων και δημοφιλέστερων εικαστικών καλλιτεχνών της Τσεχίας.

 Ο Σβέιτσαρ έμαθε την τέχνη του μηχανικού πλοίων (1980), αποφοίτησε από μέση μηχανοτεχνική σχολή στο Strakonice (1983) και πήρε δίπλωμα από το Τμήμα Μηχανολόγων του Πολυτεχνείου της Πράγας (1990). Εργαζόμενος ως πλοίαρχος το 1991, υπέστη οξεία κρίση σκωληκοειδίτιδας στα ανοιχτά της Λιβερίας (Αφρική) και έζησε εμπειρίες κλινικού θανάτου, οι οποίες άλλαξαν εκ βάθρων την αντίληψή του για τη ζωή και τον κόσμο. Για να εκφράσει τα οράματά του άρχισε να ζωγραφίζει διαλογισμικές εικόνες, και τον ίδιο χρόνο εγκατέλειψε το ναυτικό επάγγελμα και αφοσιώθηκε εξ ολοκλήρου στη ζωγραφική, προσπαθώντας να μεταδώσει στους θεατές των έργων του ενέργεια ηρεμίας και αρμονίας και κατά το δυνατόν έμπνευση για τις δικές τους πνευματικές αναζητήσεις. Από το 1991, ο Βάτσλαφ Σβέιτσαρ έκανε πολλές ατομικές εκθέσεις σε πολλά μέρη της Τσεχίας, αλλά και στη Νέα Υόρκη το 1991, και συμμετέσχε σε διάφορες ομαδικές εκθέσεις, όχι μόνο στην Τσεχία, παρά και στη Γερμανία (1990), την Αυστρία (1996, 1997 και 2004) στη Φλόριντα των ΗΠΑ (2006), αναλυτικό κατάλογο των οποίων βλ. στην επίσημη ιστοσελίδα του. Έργα του έχουν επίσης δημοσιευτεί σε διάφορα περιοδικά, βιβλία και καλύμματα δίσκων με πνευματική μουσική. Δέχεται κατόπιν συνεντεύξεως επισκέψεις στο ατελιέ του στο σπίτι του στο Písek της Νότιας Βοημίας. Funk, Karel: Tři duše naboso. Meditace nad duchovní cestou.(Táňa Fišerová, Dana Majdová, Václav Švejcar). Olomouc: Fontána, 2002. 254p. ISBN 80-86177-89-3. Επίσημη ιστοσελίδα του καλλιτέχνη τσέχικα αγγλικά με εικονική πινακοθήκη
Κόκκινη Έρημος

Η ταινία Κόκκινη Έρημος (Ιταλ. Deserto Rosso) είναι δράμα ιταλογαλλικής παραγωγής 1964, σε σκηνοθεσία Μικελάντζελο Αντονιόνι. Πρωταγωνιστες της ταινίας είναι η Μόνικα Βίτι κι ο Ρίτσαρντ Χάρις και το σενάριο έγραψαν ο ίδιος ο Αντονιόνι μαζί με το μόνιμο συνεργάτη του Τονίνο Γκουέρα. Η ταινία πραγματεύεται πραγματεύεται την αποξένωση που πλήττει τους ανθρώπους των σύγχρονων και εκβιομηχανοποιημένων κοινωνιών. Πρόκειται για την πρώτη έγχρωμη ταινία του σκηνοθέτη, η οποία φημίζεται για την νεωτεριστική της φωτογραφία που απεικονίζει τη βιομηχανική ζώνη της Ραβέννας κι εκφράζει τις δυσκολίες και τις σκέψεις της πρωταγωνίστριας, η οποία προσπαθεί να αποδεσμευτεί από τις νευρώσεις που ταλαιπωρούν την ύπαρξή της. Η ταινία, που αποτέλεσε την τέταρτη και τελευταία συνεργασία του Αντονιόνι με τη Μόνικα Βίτι βραβεύτηκε με Χρυσό Λέοντα, στο Διεθνές Φεστιβάλ Κινηματογράφου Βερολίνου το 1964.

 Ένα αυτοκινητιστικό δυστύχημα προκαλεί σοκ στη Τζουλιάνα (Μόνικα Βίτι), το οποίο την οδηγεί σε μανιοκατάθλιψη. Ο σύζυγός της Ούγκο (Κάρλο Κιονέτι) είναι ηλεκτρολόγος μηχανικός και λόγω της εργασίας του η Τζουλιάνα αναγκάζεται να ζει σ'ένα περιβάλλον που δεν ευνοεί τη διαταραγμένη της ψυχική κατάσταση. Όντας αποξενωμένη από σύζυγο και γιο, η Τζουλιάνα προσπαθεί να βρει διέξοδο ζητώντας τη βοήθεια του Κορράντο (Ρίτσαρντ Χάρις) ενός φίλου του συζύγου της. Ο Κορράντο που έλκεται ερωτικά από τη Τζουλιάνα προσπαθεί να τη βοηθήσει και οι δυο τους ξεκινούν μια παράξενη σχέση στην οποία ο ένας εξομολογείται στον άλλο πράγματα τα οποία δεν έχει αποκαλύψει ποτέ σε κανέναν άλλο. Η Τζουλιάνα καταλαβαίνει όμως ότι η σχέση της με τον Κορράντο δε τη βοηθά και η κατάστασή της χειροτερεύει όταν ο γιος της προσποιείται ότι έχει πληγεί από πολιομυελίτιδα. Τα γυρίσματα διήρκεσαν πολλούς μήνες με αποτέλεσμα ο Χάρις να εγκαταλείψει το κινηματογραφικό σετ του Il Deserto Rosso για να πρωταγωνιστήσει στην ταινία του Σαμ Πέκινπα Major Dundee. Σε κάποιες από τις σκηνές που είχαν απομείνει χρησιμοποιήθηκε αντικαταστάτης τον οποίο ο σκηνοθέτης έπαιρνε από μακρινή λήψη. Τα γυρίσματα έγιναν στη Ραβέννα, η οποία παρουσιάστηκε από το σκηνοθέτη ως μια πόλη χωρίς ίχνος ανθρωπιάς, ενώ η σκηνή στην οποία η Τζουλιάνα αφηγείται στο γιο της το όνειρο της φυγής της από την πραγματικότητα που την περιβάλλει γυρίστηκε στην Κόκκινη Παραλία του Μπουντέλι της Σαρδηνίας. Η φωτογραφία του Κάρλο Ντι Πάλμα, ο οποίος πειραματίστηκε με τα χρώματα δίνοντας έμφαση στο ψυχολογικό υπόβαθρο των ηρώων, βραβεύτηκε με Nastro d'Argento στο Φεστιβάλ της Βενετίας. Ο Αντονιόνι δήλωσε σε συνέντευξή του στο φεστιβάλ, ότι η ταινία γεννήθηκε από το χρώμα κι αυτός είναι ο λόγος για τον οποίο αποφάσισε να γυρίσει για πρώτη φορά ταινία με χρώμα. Τόνισε επίσης ότι στη σύγχρονη κοινωνία το χρώμα έχει αποκτήσει κυρίαρχο ρόλο, καθώς είμαστε κυκλωμένοι από χρωματιστά αντικείμενα που συνήθως είναι φτιαγμένα από πλαστικό. Είπε επίσης ότι χρησιμοποίησε το χρώμα ως μέσο έκφρασης κι ότι τον βοήθησε να περάσει στο θεατή το μήνυμα που είναι κρυμμένο πίσω από κάθε σκηνή της ταινίας. Κόκκινη Έρημος στην IMDb
Τζον Κόμπτον

Ο Σερ Τζον Τζορτζ Μέλβιλ Κόμπτον (Sir John George Melvin Compton, KBE PC, 29 Απριλίου 1925 - 7 Σεπτεμβρίου 2007) ήταν πολιτικός από την Αγία Λουκία, πρωθυπουργός της χώρας από τον Δεκέμβριο του 2006 μέχρι το θάνατό του. Ήταν επίσης πρωθυπουργός τις περιόδους 1964-1979 και 1982-1996.

 Έγινε ο άνθρωπος που οδήγησε τη χώρα στην ανεξαρτησία της, το 1979. Η δημοφιλία του ήταν μεγάλη σε βαθμό που τον φώναζαν "Μπαμπά" (Daddy). Την περίοδο από το 1964 ως το 1967 ήταν επικεφαλής υπουργός. Ηγέτης του συντηρητικού Ενωμένου Κόμματος Εργατών (United Workers Party - UWP) από το 1964 μέχρι το 1996, εξελέγη ξανά στην προεδρία του το 2005. Στις εκλογές που διενεργήθηκαν στις 11 Δεκεμβρίου 2006, το κόμμα του κατήγαγε εκπληκτική νίκη επί των Εργατικών, κερδίζοντας 11 επί συνόλου 17 εδρών στο Κοινοβούλιο. Στις 15 Δεκεμβρίου του 2006 ο Κόμπτον ανέλαβε πρωθυπουργός, σε ηλικία 81 ετών και έγινε ένας από τους μεγαλύτερους σε ηλικία εν ενεργεία ηγέτες στον κόσμο. Κυβέρνησε μέχρι το θάνατό του, ένα περίπου χρόνο αργότερα, το 2007. Η κόρη του κέρδισε την έδρα του σε επαναληπτικές εκλογές στις 26 Νοεμβρίου του 2007. Η εν λόγω έδρα είχε κηρυχθεί εν χηρεία μετά το θάνατο του Κόμπτον. Νεκρολογία στην εφημερίδα "Γκάρντιαν"
Βομβαρδισμός του Google

Η έκφραση βομβαρδισμός του Google αποτελεί απόδοση της αγγλικής «Google bombing» (ή «Google washer») και περιγράφει μια πρακτική ηλεκτρονικού ακτιβισμού, η οποία αφορά εσκεμμένη απόπειρα να αλλοιωθεί η σειρά ταξινόμησης μιας συγκεκριμένης ιστοσελίδας στα αποτελέσματα που παράγονται από τη μηχανή αναζήτησης Google.

 Η μηχανή αναζήτησης Google χρησιμοποίησε πρώτη έναν συγκεκριμένο αλγόριθμο, με το όνομα PageRank για την αναζήτηση στο Διαδίκτυο. Σύμφωνα με αυτόν, μία ιστοσελίδα θα ταξινομηθεί υψηλότερα αν οι ιστοχώροι που περιλαμβάνουν υπερσυνδέσμους προς αυτή τη σελίδα χρησιμοποιούν όλοι το ίδιο ακριβώς κείμενο-άγκυρα (anchor text). Το προσδοκώμενο αποτέλεσμα με την χρήση του αλγόριθμου είναι η μεγαλύτερη ακρίβεια στην αναζήτηση των χρηστών του διαδικτύου. Έτσι, η αναζήτηση με βάση τον όρο «βικιπαίδεια» φέρνει ως πρώτο αποτέλεσμα την αρχική σελίδα της Βικιπαίδειας, διότι υπάρχουν χιλιάδες σύνδεσμοι στο Διαδίκτυο με τον όρο «Βικιπαίδεια», που παραπέμπουν στη συγκεκριμένη σελίδα. Έτσι, ο αλγόριθμος, εκτός από πιο ακριβή αναζήτηση μικραίνει και τον χρόνο που χρειάζεται κανείς για να ψάξει κάτι. Η ύπαρξη αυτού του αλγόριθμου δημιούργησε την ιδέα ότι θα μπορούσε κανείς να «οδηγήσει» την αναζήτηση, με βάση έναν όρο προσβλητικό, σε κάποια ιστοσελίδα, το οποίο θέλουμε να «προσβάλουμε». Αυτός ο τρόπος «προσβολής» ονομάστηκε βόμβα Google. Μια βόμβα Google κατασκευάζεται όταν ένα μεγάλο πλήθος ιστοχώρων συνδέουν στη σελίδα αυτή με αυτό τον τρόπο, όχι τυχαία, αλλά με σκοπό να επηρεάσουν τα αποτελέσματα της μηχανής αναζήτησης. Τα google bombs οργανώνονται ανεπίσημα μεταξύ κατόχων ιστολογιών (blogs) ή άλλων ιστότοπων, με συμφωνία και εθελοντική τοποθέτηση τέτοιων συνδέσμων με το ίδιο κείμενο και προορισμό τον ίδιο ιστότοπο. Συνήθως πραγματοποιούνται είτε ως αστείο, είτε για την διαμαρτυρία ή την προώθηση ενός μηνύματος με κοινωνικό ή πολιτικό περιεχόμενο. Χρησιμοποιούνται επίσης από εμπορικούς ιστοτόπους, συνήθως ενσωματώνοντας τους συνδέσμους σε ιστότοπους τρίτων όπου επιτρέπεται κάποιο είδος καταχώρησης όπως βιβλία επισκεπτών, ή ανοικτά wiki, κάτι που χαρακτηρίζεται ως spam, και για την καταπολέμηση αυτού του φαινομένου, έχουν δημιουργηθεί διάφοροι τρόποι φιλτραρίσματος των καταχωρήσεων ή ακύρωσης των συνδέσμων. Η Google, από την πλευρά της, προσπαθεί να καταπολεμήσει τέτοιου είδους προσπάθειες. Έτσι, τα αποτελέσματα της αναζήτησης διορθώνονται αμέσως μόλις εντοπιστεί κάποια προσπάθεια εξαπάτησης της μηχανής αναζήτησης. Έτσι, τα παραδείγματα που ακολουθούν έμειναν στο Διαδίκτυο από μία με δύο βδομάδες μέχρι 2 μήνες το μέγιστο.
Σόφος Κουλίδης

Ο Σοφοκλής (Σόφος) Κουλίδης (Αιγάλεω, 1939 - 8 Ιουνίου 2018) ήταν παλαίμαχος Έλληνας ποδοσφαιριστής του Αιγάλεω Α.Ο., της ΑΕΚ και του Παναιγιαλείου, πρωταθλητής της Β΄Εθνικής, αλλά και με πλούσια θητεία στην Α΄ Εθνική Κατηγορία, όπου αγωνίζονταν στη μεσαία γραμμή, ως ανασταλτικός χαφ και πρώην προπονητής ποδοσφαίρου.

 Ο Κουλίδης ξεκίνησε την καριέρα του σε μικρή ηλικία από τα "τσικό" (δηλαδή την εφηβική ομάδα) του Αιγάλεω Α.Ο. και το 1958 πραγματοποίησε το ντεμπούτο του στη μεγάλη Α΄ Κατηγορία της Ένωσης Αθηνών, όπου συμμετείχαν επίσης ο ΠΑΟ, η ΑΕΚ, ο Απόλλων Αθηνών, ο Πανιώνιος, ο Αστέρας Αθηνών, ο Φωστήρας Ταύρου κ.λ.π. Το 1961 αναδείχτηκε πρωταθλητής Β΄Εθνικής και έπαιξε ακολούθως με το Αιγάλεω στην Α΄Εθνική, το 1961-62. Το καλοκαίρι της ίδιας χρονιάς μεταγγράφηκε στην ΑΕΚ, όπου παρέμεινε για 2 σεζόν. Ακολούθως, έπαιξε με τα χρώματα του Παναιγιαλείου στην Α΄Εθνική για μια ακόμη διετία, συμπληρώνοντας συνολικά 5 χρονιές στο κορυφαίο πρωτάθλημα της χώρας μας, με τη φανέλα τριων διαφορετικών συλλόγων (46 επίσημους αγώνες). Έκλεισε τη σταδιοδρομία του το 1967 στον Παναρκαδικό. Μετά το πέρας της αγωνιστικής του δράσης, ο Σόφος Κουλίδης ανέλαβε προπονητής αρκετών ομάδων της Β΄ και της Γ΄Εθνικής, με πιο γνωστές τον Άρη Αγίου Κωνσταντίνου (1972-73), τον Ορφέα Αιγάλεω με τον οποίο κατέκτησε την άνοδο στη Β΄Εθνική (1975) μέσω του Ειδικού πρωταθλήματος της Ε.Π.Ο. και τον Εθνικό Αστέρα της Καισαριανής, τον οποίο οδήγησε σε αρκετές επιτυχίες σχεδόν για ολόκληρη τη δεκαετία του '80, έως και τα μέσα του '90, τον Αίαντα Σαλαμίνας κ.α.. 1958/59: Αιγάλεω Α.Ο.-Α΄ Κατηγορία ΕΠΣΑ-13 συμμετοχές, 1 γκολ 1959/60 & 1960/61: Αιγάλεω Α.Ο.-Β΄ Εθνική-37 συμμετοχές, 2 γκολ (άνοδος στην Α΄ Εθνική) 1961/62: Αιγάλεω Α.Ο.-Α΄ Εθνική-29 συμμετοχές, 1 γκολ 1962/63: ΑΕΚ Αθηνών-Α΄ Εθνική-2 συμμετοχές 1963/64: ΑΕΚ Αθηνών-Α΄ Εθνική-(β΄ομάδα) 1964/65: Παναιγιάλειος Γ.Σ.-Α΄ Εθνική-2 συμμετοχές 1965/66: Παναιγιάλειος Γ.Σ.-Α΄ Εθνική-13 συμμετοχές 1966/67: Παναρκαδικός-Β΄ Εθνική-; Διεθνής αθλητική ιστοσελίδα Γεώργιος Παγιωτέλης, "Το Έπος της Α΄Εθνικής" (Περιοδικό "Οι Παγκόσμιοι", τεύχη ετών 1994-96) Νίκος Δημ. Νικολαΐδης "50 Χρόνια Αιγάλεω" (1998) Ηλεκτρονικό αρχείο "Αθλητικής Ηχούς" "40 Χρόνια Ποδόσφαιρο και ΠΡΟ-ΠΟ" (Έκδοση εφημερίδας "Προπόραμα", 1999)"Ανδρέας Μπόμης, Τρίτομο "Αλμανάκ Ποδοσφαίρου" (Έκδοση "Εικόνες", 1991)
Φερνάντο Ρέι

Ο Φερνάρντο Ρέι (ισπανικά: Fernando Casado Arambillet) (20 Σεπτεμβρίου 1917 - 9 Μαρτίου 1994) ήταν Ισπανός κινηματογραφικός, θεατρικός και τηλεοπτικός ηθοποιός, ο οποίος εργάστηκε τόσο στην Ευρώπη όσο και στις Ηνωμένες Πολιτείες. Ο Ρέι ήταν ένας συναρπαστικός διεθνής ηθοποιός, γνωστός για τους ρόλους του στις ταινίες του σουρεαλιστή σκηνοθέτη Λουίς Μπουνιουέλ (Τριστάνα, του 1970, Η κρυφή γοητεία της μπουρζουαζίας, του 1972, Το Σκοτεινό Αντικείμενο του Πόθου, του 1977) και ως βαρόνος ναρκωτικών στον Ο Άνθρωπος από τη Γαλλία του 1971, έπαιξε σε περισσότερες από 150 ταινίες για πάνω από μισό αιώνα.

 Ο Ρέι γεννήθηκε στην Κορούνια της Ισπανίας, γιος του καπετάνιου Casado Veiga. Σπούδασε αρχιτεκτονική, αλλά ο Ισπανικός εμφύλιος πόλεμος του διέκοψε τις πανεπιστημιακές σπουδές του και που τον οδήγησε να στραφεί προς την υποκριτική τέχνη. Το 1936, ο Ρέι ξεκίνησε την καριέρα του σε ταινίες σε μικρούς όμως ρόλους. Ήταν τότε που επέλεξε το καλλιτεχνικό όνομα του, Φερνάντο Ρέι. Διατήρησε το όνομά του, αλλά πήρε το δεύτερο επώνυμο της μητέρας του, Ρέι, ένα μικρό επώνυμο με σαφή νόημα ("Rey" στα ισπανικά σημαίνει "βασιλιάς"). Το 1944, έπαιξε τον πρώτο βασικό ρόλο του ως Δούκας της Άλμπα στο "Eugenia de Montijo" του Ρουμπιό. Τέσσερα χρόνια αργότερα, θα πάρει τον ρόλο του Felipe I el Hermoso, βασιλιά της Ισπανίας, στη ισπανική κινηματογραφική επιτυχία "Locura de amor". Αυτή ήταν η αρχή μιας παραγωγικής καριέρας στον κινηματογράφο (έπαιξε σε περίπου 200 ταινίες), το ραδιόφωνο, το θέατρο και την τηλεόραση. Ο Ρέι ήταν επίσης ένας σπουδαίος ηθοποιός στην ισπανική τηλεόραση. Η φωνή του θεωρήθηκε έντονη και προσωπική, και έγινε ο αφηγητής σημαντικών ισπανικών ταινιών. Βιριδιάνα (1961) Τριστάνα (1970) Ο Άνθρωπος από τη Γαλλία (1971) Η κρυφή γοητεία της μπουρζουαζίας (1972) Το Σκοτεινό Αντικείμενο του Πόθου (1977) 1492: Χριστόφορος Κολόμβος (1992) Ο Φερνάντο Ρέι στην IMDb (Αγγλικά)
Παγοδρομία ταχύτητας στους Χειμερινούς Ολυμπιακούς Αγώνες 1924 – 1.500 μέτρα ανδρών

Τα 1.500 μέτρα ανδρών ήταν ένα από τα πέντε αγωνίσματα παγοδρομίας ταχύτητας στο πρόγραμμα των Χειμερινών Ολυμπιακών Αγώνων του 1924. Συνολικά 22 αθλητές από 9 χώρες έλαβαν μέρος στον αγώνα που διεξήχθη στις 27 Ιανουαρίου 1924 στο Ολυμπιακό Στάδιο του Σαμονί στη Γαλλία.Νικητής αναδείχθηκε ο Φινλανδός Κλας Τούνμπεργκ, ενώ το ασημένιο μετάλλιο κατέκτησε ο Νορβηγός Ρόαλντ Λάρσεν και το χάλκινο ο συμπατριώτης του, Σίγκουρντ Μόεν. Τον αγώνα παρακολούθησαν συνολικά 1.456 θεατές και βασικός κριτής ήταν ο Νορβηγός Χανς Όσκαρ Χάμερσταντ.

 Στον ιστότοπό της, η Διεθνής Ολυμπιακή Επιτροπή ονομάζει 5 ακόμη αθλητές στο αγώνισμα, που όμως δεν ξεκίνησαν τον αγώνα και ως εκ τούτου δεν καταγράφονται στη λίστα των συμμετεχόντων. Οι 9 χώρες που έλαβαν μέρος είναι οι εξής (σε παρένθεση ο αριθμός των αθλητών): Με βάση τους χρόνους εκείνης της χρονιάς, οι Φινλανδοί ήταν τα μεγάλα φαβορί για το χρυσό στα 1.500 μέτρα. Ο γρηγορότερος αθλητής εκτός Φινλανδίας, ο Νορβηγός Χάραλντ Στρεμ, ήταν κάτι περισσότερο από έξι δευτερόλεπτα πιο αργός από τον Κλας Τούνμπεργκ, ο οποίος από την πρώτη ημέρα των Αγώνων έδειξε ότι βρισκόταν σε καλή φόρμα (χάλκινος στα 500 μέτρα και χρυσός στα 5.000) και δεν υπήρχε αμφιβολία ότι θα τα κατάφερνε σε ένα ακόμα αγώνισμα παγοδρομίας.Σύμφωνα με τους κανόνες της Διεθνούς Ένωσης Παγοδρομίας, οι αθλητές αγωνίστηκαν σε ζευγάρια και έπρεπε να καλύψουν απόσταση 1.500 μέτρων στο παγοδρόμιο, σε όσο το δυνατόν λιγότερο χρόνο. Τα ζευγάρια καθορίστηκαν με κλήρωση πριν τον αγώνα. Ο Τούνμπεργκ ήταν ο πρώτος από τα φαβορί που ξεκίνησε την προσπάθειά του, χωρίς να έχουν σημειωθεί σοβαρές επιδόσεις μέχρι εκείνη τη στιγμή. Αντίπαλός του ήταν ο Ρόαλντ Λάρσεν, ο οποίος είχε τον ίδιο χρόνο με τον Τούνμπεργκ στα 500 μέτρα και είχαν μοιραστεί το χάλκινο μετάλλιο. Οι δυο τους σημείωσαν την ταχύτερη κούρσα στον αγώνα, με τον Τούνμπεργκ να κερδίζει με χρόνο 2:20.8. Ο Λάρσεν αργότερα αποδείχθηκε ότι ήταν ο «άνθρωπος της χρονιάς» στο άθλημα, καθώς έκανε το «τρεμπλ» κερδίζοντας στο παγκόσμιο, ευρωπαϊκό και νορβηγικό πρωτάθλημα.Στην τρίτη θέση ακολούθησε ο Νορβηγός Σίγκουρντ Μόεν, ο οποίος στο μέλλον θα τερμάτιζε μονίμως στην τέταρτη θέση στα διεθνή πρωταθλήματα. Κατάφερε να ανέβει στο βάθρο στο Σαμονί, ακόμα κι αν ο χρόνος του ήταν σχεδόν πέντε δευτερόλεπτα πιο αργός από αυτόν του Τούνμπεργκ και περισσότερο από τρία δευτερόλεπτα από αυτόν του Λάρσεν. Από τους υπόλοιπους υποψήφιους για μετάλλιο, ο Φινλανδός Άσερ Βαλένιους έπεσε και εγκατέλειψε την προσπάθειά του, ενώ ο πρωταθλητής στα 500 μέτρα, Τσαρλς Τζιούτρο, δεν μπόρεσε να ξεχωρίσει. Τζούλιους Σκούτναμπ και Χάραλντ Στρεμ είχαν ένα πολύ δυνατό αγώνα, που όμως δεν τους έδωσε κάτι παραπάνω από την τέταρτη και την πέμπτη θέση αντίστοιχα. Το παγκόσμιο ρεκόρ στο αγώνισμα πριν την έναρξη των Χειμερινών Ολυμπιακών Αγώνων 1924: Τα ακόλουθα ρεκόρ σημειώθηκαν κατά τη διάρκεια του αγώνα: «Chamonix 1924 - Speed Skating 1500m Men Results». Διεθνής Ολυμπιακή Επιτροπή. «1500 metres, Men». Olympedia.org.
Ειρήνη Παλαιολογίνα της Τραπεζούντας

Η Ειρήνη Παλαιολογίνα (1315 - 1341) ήταν αυτοκράτειρα της Τραπεζούντας από τις 6 Απριλίου 1340 ως τις 17 Ιουλίου 1341. Ήταν η νόθα κόρη του Ρωμαίου Αυτοκράτορα, Ανδρονίκου Γ' Παλαιολόγου. Το 1335 παντρεύτηκε τον αυτοκράτορα της Τραπεζούντας Βασίλειο Κομνηνό.

 Το 1340, όταν πέθανε ο Βασίλειος (πιθανότατα δηλητηριάστηκε από την ίδια), ανέλαβε τον θρόνο και φρόντισε αμέσως να εξορίσει στην Κωνσταντινούπολη την ερωμένη τού συζύγου της μαζί με τα παιδιά της από τον ίδιο. Επίσης ζήτησε από τον πατέρα της να της στείλει έναν σύζυγο, ο οποίος θα αναλάμβανε και την διακυβέρνηση της Τραπεζούντας της. Η Ειρήνη με την υποστήριξη επιφανών οικογενειών (όπως των Αμυτζαράντων) προσπάθησε να εδραιώσει την εξουσία της, η αντίδραση όμως σε αυτές τις ενέργειες ήταν άμεση. Οι αντίπαλοι της Ειρήνης κατέλαβαν το συγκρότημα του μητροπολιτικού ναού του αγίου Ευγενίου (του πολιούχου της Τραπεζούντας) και ο ευνούχος Ιωάννης, που ήταν οπαδός της Ειρήνης και είχε ονομαστεί μέγας δουξ, επιτέθηκε με ισχυρές δυνάμεις εναντίον του εκκλησιαστικού συγκροτήματος. Το αποτέλεσμα ήταν να το καταστρέψει και να σκοτώσει τους αντιπάλους της Αυτοκράτειρας, που είχαν καταφύγει μέσα. Αν και η συγκεκριμένη εξέγερση πνίγηκε στο αίμα, οι αντιδράσεις κατά της Παλαιολογίνας δεν έπαυσαν. Η κόρη τού Αλέξιου Β΄, η Άννα Αναχουτλού εγκατέλειψε τον μοναχικό βίο, που είχε ασπαστεί και κατέφυγε στα ορεινά εδάφη της Αυτοκρατορίας, όπου και ίδρυσε εστία αντιστάσεως. Οι εμφύλια διαμάχη έδωσε την ευκαιρία στους Τουρκομάνους της Άμιδας (Ντιγιαρμπακίρ) να επιτεθούν δύο φορές στην Τραπεζούντα. Την πρώτη κατάφεραν να απωθήσουν την επίθεση, όμως τη δεύτερη οι απώλειες μεταξύ των αμάχων ήταν μεγάλες και το μεγαλύτερο μέρος της πόλης κάηκε. Τελικά η πόλη δεν καταλήφθηκε, παρ' όλη την καταστροφή που υπέστη. Τελικά, η αντίθεση των Τραπεζούντιων, η καταστροφή της πόλης και η αντίσταση της Άννας ανάγκασαν την Ειρήνη να εγκαταλείψει την εξουσία στις 17 Ιουλίου 1341. Επέστρεψε στην Κωνσταντινούπολη, όπου δεν διασώζονται άλλες πληροφορίες για το πρόσωπό της στο εξής. Η Άννα Αναχουτλού έγινε αυτοκράτειρα της Τραπεζούντας (1341-42). Παντρεύτηκε τον Βασίλειο Μέγα Κομνηνό αυτοκράτορα της Τραπεζούντας· δεν αποκτούσαν τέκνα. Ο Βασίλειος από την ερωμένη του Ειρήνη της Τραπεζούντας απέκτησε τέσσερα και το 1339 την νυμφεύτηκε σε δεύτερο γάμο. Επειδή ζούσε ακόμη η Ειρήνη Παλαιολογίνα, ο Βασίλειος θεωρήθηκε δίγαμος. Ιστορία του Ελληνικού Έθνους. Εκδοτική Αθηνών. Τόμος Θ'. Οι Αυτοκράτορες της Τραπεζούντας, σελ. 333. ISBN 960-213-105-5. Η βιογραφία της (Αγγλικά).
Α.Ε. Πιερέων 2004

Η Α.Ε. Πιερέων 2004 είναι αθλητικό σωματείο που δραστηριοποιείται στο άθλημα του ποδοσφαίρου με έδρα το Μελισσοκομείο της δημοτικής ενότητας Πιερέων στο νομό Καβάλας. Η ομάδα διεξάγει τους εντός έδρας αγώνες της στο Δημοτικό Γήπεδο Μελισσοκομείου. Μετέχει στα πρωταθλήματα της ΕΠΣ Καβάλας.

 Η «Αθλητική Ένωση Πιερέων 2004» ιδρύθηκε το 2004 έπειτα από τη συγχώνευση του Α.Σ. Πιερικού Μελισσοκομείου με άλλες ομάδες της περιοχής. Την περίοδο 2007–08 κατέκτησε το πρωτάθλημα της Ένωσης Ποδοσφαιρικών Σωματείων Καβάλας (ΕΠΣΚ), πετυχαίνοντας παράλληλα την άνοδο στη Δ΄ Εθνική κατηγορία.Η ομάδα αγωνίστηκε στη Δ΄ Εθνική για τέσσερεις συνεχόμενες αγωνιστικές περιόδους, από το 2008–09 έως και το 2011–12, όταν και υποβιβάστηκε τελικά στα τοπικά πρωταθλήματα της Ένωσης Ποδοσφαιρικών Σωματείων Καβάλας. Από την περίοδο 2014–15 δε συμμετείχε στις τοπικές κατηγορίες της ΕΠΣΚ.Ο σύλλογος επανενεργοποιήθηκε 2 χρόνια μετά, την περίοδο 2016–17, λαμβάνοντας συμμετοχή στη Γ΄ Κατηγορία, τη χαμηλότερη κατηγορία της ΕΠΣΚ. 2008–09: Δ΄ Εθνική 2009–10: Δ΄ Εθνική 2010–11: Δ΄ Εθνική 2011–12: Δ΄ Εθνική Σελίδα στο Facebook
Σούπερ Λιγκ Τουρκίας

Το πρωτάθλημα ποδοσφαίρου της Τουρκίας, επίσημα Σούπερ Λιγκ (τουρκικά: Süper Lig), είναι το πρωτάθλημα ποδοσφαίρου της Τουρκίας και διοργανώνεται από την Τουρκική Ποδοσφαιρική Ομοσπονδία. Αναφέρεται ως Spor Toto Süper Lig για εμπορικούς λόγους. Το πρωτάθλημα ξεκίνησε την άνοιξη του 1959. Μέχρι τότε υπήρχαν μόνο τοπικά πρωταθλήματα με σημαντικότερο το Πρωτάθλημα Κωνσταντινούπολης. Διεξάγεται με 18 ομάδες, αλλά παλιότερα υπήρξαν περίοδοι με 16, 17, 18, 19, 20 ή και 22 ομάδες. Μέχρι το 2013 στην ανώτερη κατηγορία είχαν λάβει μέρος συνολικά 68 διαφορετικοί σύλλογοι. Μόνο τρεις ομάδες δεν έχουν υποβιβαστεί ποτέ από την ανώτερη κατηγορία. Η Γαλατασαράι, η Φενέρμπαχτσε και η Μπεσίκτας είναι οι τρεις μεγάλες ομάδες της Κωνσταντινούπολης που έχουν κατακτήσει και την μεγάλη πλειονότητα των τίτλων.

 Υπάρχουν 20 σωματεία στη Süper Lig. Κατά τη διάρκεια της περιόδου (από τον Αύγουστο ως το Μάιο) κάθε ομάδα αγωνίζεται με κάθε άλλη ομάδα δύο φορές, μία φορά εντός και μία εκτός έδρας, για συνολικά 38 παιχνίδια. Οι ομάδες λαμβάνουν τρεις βαθμούς για τη νίκη, ένα για την ισοπαλία, και κανένα βαθμό για την ήττα. Οι ομάδες κατατάσσονται με βάση τη συνολική βαθμολογία. Αν υπάρξει ισοβαθμία, τότε υπολογίζονται τα μεταξύ τους παιχνίδια, η διαφορά τερμάτων και στη συνέχεια η καλύτερη επίθεση. Στο τέλος κάθε περιόδου, η ομάδα με τους περισσότερους βαθμούς στέφεται πρωταθλήτρια. Σημείωση: Τις περιόδους 1957 και 1958, όπου δεν υπήρχε πρωτάθλημα στην Τουρκία, η Τουρκική Ομοσπονδία διοργάνωσε τουρνουά που ονόμασε Ομοσπονδιακό Κύπελλο με σκοπό ο νικητής να συμμετάσχει στο Κύπελλο Πρωταθλητριών των περιόδων 1957–58 και 1958–59. Η Μπεσίκτας κέρδισε και τις δύο χρονιές το κύπελλο και το 2001 ζήτησε από την ομοσπονδία να της αναγνωριστούν οι τίτλοι ως πρωταθλήματα. Η Τουρκική Ομοσπονδία αρχικά αρνήθηκε, αλλά το 2002 συμφώνησε να αναγνωρίσει την Μπεσίκτας ως πρωταθλήτρια 1957 και 1958, όμως το Ομοσπονδιακό Κύπελλο των δύο αυτών περιόδων δεν θεωρείται μέρος της επίσημης Πρώτης Κατηγορίας που ιδρύθηκε το 1959. Με την κατάκτηση πέντε πρωταθλημάτων, κάθε σύλλογος κερδίζει και από ένα αστέρι στην φανέλα. Το λογότυπο του πρωταθλήματος εμπεριέχει και τον κύριο χορηγό. Ο πρώτος χορηγός του πρωταθλήματος ήταν η Telsim, έπειτα από συμφωνία με την Τουρκική Ποδοσφαιρική Ομοσπονδία το 1999, με την ονομασία «Telsim Türkiye 1. Ligi». Το 2005, κατόπιν συμφωνίας, κεντρικός χορηγός του πρωταθλήματος ήταν πλέον η Turkcell, με το πρωτάθλημα να ονομάζεται «Turkcell Süper Lig» και το χορηγό να εμπεριέχεται στο λογότυπο. Το 2010 έπειτα από σχετική συμφωνία, κύριος χορηγός του πρωταθλήματος έγινε η Spor Toto, με το πρωτάθλημα να παίρνει την ονομασία «Spor Toto Süper Lig». Επίσημη ιστοσελίδα της Τουρκικής Ποδοσφαιρικής Ομοσπονδίας Επίσημη ιστοσελίδα της Süper Lig Στατιστική και αποτελέσματα της Süper Lig Πρωταθλητές Τουρκίας Πρώτοι σκόρερ ανά σεζόν
Εθνική Βιβλιοθήκη αλ Άσαντ

Η Εθνική Βιβλιοθήκη του Αλ Άσαντ (αραβικά: مَكْتَبَةُ الْأَسَدِ الْوَطَنِيَّةِ) είναι η εθνική βιβλιοθήκη της Συρίας, που βρίσκεται στην πλατεία Omayyades. Πήρε το όνομά της από τον πρόεδρο Χαφέζ αλ Άσαντ. Το 1976, το Υπουργείο Πολιτισμού της Συρίας εξέδωσε επίσημη απόφαση για την ίδρυση της εθνικής βιβλιοθήκης. Η κατασκευή ξεκίνησε το 1978 και η βιβλιοθήκη ολοκληρώθηκε τον Νοέμβριο του 1983. Άνοιξε ένα χρόνο μετά. Σκοπός της βιβλιοθήκης ήταν «να συγκεντρώσει όλα τα βιβλία και κάθε λογοτεχνικό είδος που σχετίζεται με την προγονική πολιτιστική κληρονομιά της χώρας», και στη συνέχεια να ταξινομήσει όλο αυτό υλικό για να εξυπηρετήσει ερευνητές και μελετητές.Η Εθνική Βιβλιοθήκη του Αλ Άσαντ λειτουργεί ως υπεύθυνη βιβλιοθήκη για τη νόμιμη κατάθεση και τα πνευματικά δικαιώματα της Συρίας. Η Ένωση Βιβλιοθηκών και Εγγράφων της Συρίας έχει την έδρα της στην Εθνική Βιβλιοθήκη του Άσαντ.

 Η βιβλιοθήκη διαθέτει πολλά τμήματα που περιλαμβάνουν αίθουσα διαλέξεων και ειδικό τμήμα για τυφλούς. Τα τμήματα της βιβλιοθήκης είναι τα εξής: Τμήμα Φωτογραφικής Τεκμηρίωσης: σε τρεις διαφορετικούς τύπους (μικροφίλμ, μικροφωτογραφία, φωτοτυπία). Η ενότητα αυτή δημιουργήθηκε για να ικανοποιήσει τις επιθυμίες των αναγνωστών να αποκτήσουν φωτοτυπίες βιβλίων και εκδόσεων. Τμήμα Ηχητικού Υλικού: Στο οποίο διατίθενται ηχητικά βιβλία και ηχογραφημένα χειρόγραφα της βιβλιοθήκης. Τμήμα Ντοκιμαντέρ: Στο οποίο αποθηκεύονται τα ντοκιμαντέρ διαθέσιμα προς παρακολούθηση. Τμήμα Καλών Τεχνών: Το οποίο περιέχει έργα σύγχρονων Σύριων καλλιτεχνών. Τμήμα Εκδόσεων Περιοδικών : Στο οποίο κατατίθενται τακτικές εκδόσεις και δημοσιεύσεις. Τμήμα Τυφλών: στο οποίο διατίθενται βιβλία και άλλο υλικό σε Μπράιγ για τυφλούς. Τμήμα Πληροφοριών: στο οποίο ειδικοί βοηθούν τους αναγνώστες να έχουν πρόσβαση στα απαιτούμενα θέματα, να περιηγηθούν στα διάφορα ευρετήρια και στα διεθνή συστήματα πληροφοριών που επιτρέπουν στον αναγνώστη να εντοπίσει την πιο πρόσφατη πηγή για κάθε θέμα. Το αμφιθέατρο: Η βιβλιοθήκη διαθέτει κεντρικό αμφιθέατρο που μπορεί να φιλοξενήσει 308 άτομα. Είναι κατάλληλο για ταινίες και διαλέξεις. Είναι εξοπλισμένο με σύστημα ραδιοφώνου για ταυτόχρονη διερμηνεία σε τέσσερις γλώσσες. Υπάρχουν επίσης δυο άλλες αίθουσες που μπορούν να φιλοξενήσουν έως και 20 άτομα. Τα Αναγνωστήρια: Η βιβλιοθήκη διαθέτει τρεις αίθουσες ανάγνωσης βιβλίων και άλλα τέσσερα αναγνωστήρια. Οι αίθουσες μπορούν να φιλοξενήσουν έως και 1.000 αναγνώστες ταυτόχρονα. Τα Ατομικά Αναγνωστήρια: Διατίθενται 21 Ατομικά Αναγνωστήρια. Εκθέσεις: Υπάρχουν αρκετοί εκθεσιακοί χώροι στη βιβλιοθήκη ειδικά για εκθέσεις τέχνης και βιβλίων. Κατάλογος μεγαλύτερων βιβλιοθηκών Παγκόσμια Ψηφιακή Βιβλιοθήκη Europeana Ευρωπαϊκή Βιβλιοθήκη Συρία Δαμασκός A.E. Jeffreys (1984). «Development of the al Assad National Library» (PDF). Paris: UNESCO. Ανακτήθηκε στις 29 Μαΐου 2012. Επίσημος ιστότοπος
Power Rangers: Η Ταινία

Η ταινία Power Rangers: Η ταινίαMighty Morphin Power Rangers (αγγλικα: Mighty Morphin Power Rangers) είναι μια ταινία υπέρ-ηρώων του 1995 βασίζεται στην ομώνυμη τηλεοπτική σειρά Mighty Morphin Power Rangers. Οι πρωταγωνιστές είναι οι ίδιοι με αυτούς της τηλεοπτική σειράς. Παρήχθη από την Saban Entertainment και Toei Company. Τα γυρίσματα έλαβαν χώρα σε Σίδνεϊ και Κουίνσλαντ, στην Αυστραλία, και κυκλοφόρησε από την 20th Century Fox στις 30 Ιουνίου, 1995.Η ταινία έλαβε ανάμικτες κριτικές, και απέφερε συνολικά 38.187.431$ στις ΗΠΑ και 66.433.194$ σε όλο τον κόσμο.

 Jason David Frank: Tommy /Λευκός Ranger Karan Ashley: Aisha / Κίτρινη Ranger Johnny Yong Bosch: Adam / Μαύρος Ranger Steve Cardenas: Rocky / Κόκκινος Ranger Amy Jo Johnson : Kimberly / Ροζ Ranger David Yost: Billy / Μπλε Ranger Paul Schrier: Μπαλκ Jason Narvy: Σκαλ Paul Freeman: Ivan Ooze Gabrielle Fitzpatrick: Ντουλσία Nicholas Bell: Ζόρντον Ο Άρχοντας Zedd και η Rita Repulsa απελευθερώνουν τον Ivana Ooze, ο οποίος πολιορκεί ο αρχηγείο των Rangers και επιτίθεται στον Ζόρντον, στερώντας τους Rangers (Rocky, Αdam, Billy, Aisha, Kimberly και Tommy) από τις δυνάμεις τους. Οι Rangers επιστρέφουν στο Αρχηγείο, το βρίσκουν κατεστραμμένο και τον Ζόρντον να αργοπεθαίνει. Ο Alpha 5 στέλνει τους Rangers στον πλανήτη Phaedos για να αναζητήσουν την μεγάλη δύναμη των Ninjetti. Εκεί όμως έρχονται αντιμέτωποι με μεγάλες προκλήσεις που πρέπει να αντιμετωπίσουν αν θέλουν να επιστρέψουν έγκαιρα στην Γη για να σώσουν τον Ζόρντον αλλά και τον κόσμο. Το επίσημο trailer της ταινίας Το Soundtrack της ταινίας Go Go Power Rangers
Λεξικό της ελληνικής και ρωμαϊκής γεωγραφίας

Το Λεξικό της ελληνικής και ρωμαϊκής γεωγραφίας (Dictionary of Greek and Roman Geography), που δημοσιεύθηκε για πρώτη φορά το 1854, ήταν το τελευταίο από μία σειρά κλασσικών λεξικών που επιμελήθηκε ο Άγγλος ακαδημαϊκός Ουίλλιαμ Σμιθ (1813 – 1893), που περιελάμβανε ως αδελφικά έργα το λεξικό των ελληνικών και ρωμαϊκών αρχαιοτήτων και το λεξικό της ελληνικής και ρωμαϊκής βιογραφίας και μυθολογίας. Όπως δήλωσε ο Σμιθ στο Πρόθεμα: «Το Λεξικό της Γεωγραφίας... σχεδιάστηκε κυρίως για να απεικονίσει τους Έλληνες και Ρωμαίους συγγραφείς και να επιτρέψει σε έναν επιμελή φοιτητή να τα διαβάσει με τον πιο κερδοφόρο τρόπο». Το βιβλίο διατηρεί την περιγραφή: σε δύο τεράστιους τόμους, το λεξικό παρέχει λεπτομερή κάλυψη όλων των σημαντικών χωρών, περιοχών, πόλεων, γεωγραφικών χαρακτηριστικών που εμφανίζονται στην ελληνική και ρωμαϊκή λογοτεχνία, χωρίς να ξεχνάμε αυτά που αναφέρονται αποκλειστικά στη Βίβλο. Το έργο επανεκδόθηκε τελευταία φορά το 2005.

 Λεξικό των ελληνικών και ρωμαϊκών αρχαιοτήτων Λεξικό της ελληνικής και ρωμαϊκής βιογραφίας και μυθολογίας Σμιθ, Ουίλλιαμ. Λεξικό της ελληνικής και ρωμαϊκής γεωγραφίας, Λονδίνο, (1854) Λεξικό της ελληνικής και ρωμαϊκής γεωγραφίας του Σμιθ από το North American Review, Ιούλιος 1855, σελ. 268-71 «Review of Dictionary of Greek and Roman Geography by William Smith, Part XV ('Python' to 'Salassi')». The Quarterly Review 99: 415–451. September 1856. https://babel.hathitrust.org/cgi/pt?id=njp.32101076533064;view=1up;seq=429. Μέσω της Αναζήτησης Βιβλίων Google: (1854) Λεξικό της ελληνικής και ρωμαϊκής γεωγραφίας, τόμος Ι: Abacaenum - Hytanis [1] (1857) Λεξικό της ελληνικής και ρωμαϊκής γεωγραφίας, τόμος Β Ιάβαδιος - Ζυμυθός [2] Το Internet Archive έχει πολλές εκδόσεις, όπως: Σμιθ, Ουίλιαμ (1852). Λεξικό της ελληνικής και ρωμαϊκής γεωγραφίας (Abacaenum – Hytanis). 1. Βοστώνη: Μπράουν Λιτλ. Σμιθ, Ουίλλιαμ (1852). Λεξικό της ελληνικής και ρωμαϊκής γεωγραφίας (Iabadius – Zymethus). 2. Λονδίνο: Walton and Mayberly. Σμιθ, Ουίλλιαμ (1857). Λεξικό της ελληνικής και ρωμαϊκής γεωγραφίας, τομ. 2 Iabadius – Zymethus. 2. Λονδίνο: Walton and Mayberly. Σμιθ, Ουίλλιαμ (1870). Λεξικό της ελληνικής και ρωμαϊκής γεωγραφίας (Abacaenum – Hytanis). 1. Βοστώνη: Μπραόυν Λιτλ. Σμιθ, Ουίλλιαμ (1872). Λεξικό της ελληνικής και ρωμαϊκής γεωγραφίας (Iabadius – Zymethus). 2. Λονδίνο: Τζον Μάρεϊ.
The Xperience

Το «The Xperience» (ένα λογοπαίγνιο με το ψευδώνυμο της τραγουδίστριας, Xtina) είναι η πρώτη σειρά συναυλιών της Αμερικανίδας τραγουδοποιού Κριστίνα Αγκιλέρα στο «Zappos Theater» του Λας Βέγκας. Ξεκίνησε στις 31 Μαΐου 2019 και θα ολοκληρωθεί στις 5 Οκτωβρίου, 2019. Το σόου περιλαμβάνει τραγούδια από τη μουσική της Αγκιλέρα. Η συναυλία παράγεται από το «Live Nation Entertainment». Το κεντρικό θέμα του σόου είναι το διάστημα, έχοντας χαρακτηριστικά γνωρίσματα με απεικονίσεις και συμβολισμούς που σχετίζονται με το Γαλαξία. Οι εμπνεύσεις του σκηνικού σχεδιασμού σε σχήμα «X» και των κοστουμιών προέρχονται από το ρετροφουτουρισμό και το νεοφουτουρισμό.

 Η Αγκιλέρα ανακοίνωσε το σόου της κατά τη διάρκεια της συνέντευξής της στο The Ellen DeGeneres Show, δηλώνοντας: «Έχω συγκεντρώσει εδώ και χρόνια αυτές τις ιδέες και τα κόνσεπτ, παίρνοντας τον κόσμο σε αυτό το καταπληκτικό ταξίδι, χρησιμοποιώντας τη φαντασία». Επίσης δήλωσε «Το «The Xperience» πρόκειται να είναι το πιο φιλόδοξο σόου μου. Ερμηνεύοντας στη παιδική χαρά των ενηλίκων, που ονομάζουμε Λας Βέγκας, με εμπνέει να αναδείξω όλα μου τα ταλέντα σε μια θεαματική εμπειρία τραγουδιού, χορού, απεικονίσεων και αδιάκοπης ανεβασμένης ενέργειας. Δεν μπορώ να περιμένω να σας φέρω το «The Xperience». Αργότερα σε ένα tweet, η Αγκιλέρα το περιέγραψε περαιτέρω ως «μια πολυαισθητική απόδραση σε έναν κόσμο μαγείας και απόλυτης ελευθερίας». Αναφερόμενη στο ότι είναι εμπνευσμένο από παραστάσεις όπως το Cirque du Soleil (= Τσίρκο του Ήλιου), η Αγκιλέρα αποκάλεσε το σόου ως μια «εμπειρία πέντε αισθήσεων». «Υπάρχουν ορισμένα πράγματα που μπορείτε να αγγίξετε κατά τη διάρκεια του σόου και πράγματα που προέρχονται από την οροφή. Δεν είναι απλά μια συναυλία, αλλά μια ευκαιρία για τους ανθρώπους να βγάλουν τις μάσκες τους», δήλωσε. Ως ταμπέλα του σόου το «δραματικό και διασκεδαστικό», η Αγκιλέρα δήλωσε ότι πρόκειται να χρησιμοποιήσει το Vegas ως «παιδική χαρά» για να αξιοποιήσει και τη δική της τέχνη. Επίσης, είπε: «Καλώ τον κόσμο σε αυτό το γιγαντιαίο καρουσέλ μαζί μου, παρέχοντάς τους έναν ασφαλή χώρο με μια αίσθηση ελευθερίας καθώς και μια αίσθηση από τους ίδιους τους τους εαυτούς». Η συναυλία έχει περιγραφεί ως «φαντασμαγορία και υπερθέαμα» που περιελάμβανε τραγούδια από την καριέρα της. «Κάνουμε μερικά ενδιαφέροντα πράγματα με λάμψεις και φώτα με πολλούς τόνους ασημιού και γωνιακά σχήματα - θα είναι ένα συναρπαστικό υπερθέαμα». «...ενδιαφέρουσες στιγμές όπου κάθε τραγούδι αντανακλά ένα μονόχρωμο στυλιζαρισμένο χρωματικό σχέδιο», είπε ο Αγκιλέρα. Έχει αποκαλύψει τα ονόματα των σχεδιαστών που εργάζονται για τα κοστούμια για το σόου στο περιοδικό Galore, περιλαμβάνουν τους Γκάρετ Πιου και Μπόμπι Άμπλεϊ. Παρόλο που δεν συμπεριλήφθηκε στην προώθηση του σόου, στις πληροφορίες για τα εισιτήρια αναφέρθηκε ότι $1 από κάθε εισιτήριο που θα πουληθεί θα προσφερθεί στο «The Shade Tree», ένα μη κερδοσκοπικό καταφύγιο στη Νότια Νεβάδα για γυναίκες και παιδιά. Αυτή η λίστα είναι αντιπροσωπευτική του σόου της 31ης Μαΐου 2019. Μπορεί να μην αντιπροσωπεύει όλες τις ημερομηνίες των παραστάσεων.
Φειδώλας ο Κορίνθιος

Ο Φειδώλας ο Κορίνθιος (6ος αιώνας π.Χ.) ήταν αρχαίος Έλληνας ολυμπιονίκης από την Κόρινθο, ο οποίος στέφθηκε νικητής στο ιππικό αγώνισμα του κέλη κατά τους 67ους (512 π.Χ.) ολυμπιακούς αγώνες της αρχαιότητας.

 Η νίκη του είναι αξιοσημείωτη επειδή στην εκκίνηση του αγωνίσματος το άλογο -το οποίο ονομαζόταν Αύρα- πέταξε τον αναβάτη του στο έδαφος, ωστόσο συνεχίζοντας να τρέχει βγήκε πρώτο στον διαγωνισμό. Κατά τους ολυμπιακούς αγώνες στα ιππικά αγωνίσματα νικητές ανακυρήσσονταν οι ιδιοκτήτες των αλόγων, και όχι οι αναβάτες, έτσι ο Φειδώλας έγινε ολυμπιονίκης. Οι γιοι του, το όνομα των οποίων δεν είναι γνωστό, έγιναν ολυμπιονίκες στην επόμενη διοργάνωση στο ίδιο αγώνισμα καθώς και κέρδισαν και στα Ίσθμια, με το άλογο τους να ονομάζεται Λύκος. [6-13.9] ἡ δὲ ἵππος ἡ τοῦ Κορινθίου Φειδώλα ὄνομα μέν, ὡς οἱ Κορίνθιοι μνημονεύουσιν, ἔχει Αὔρα, τὸν δὲ ἀναβάτην ἔτι ἀρχομένου τοῦ δρόμου συνέπεσεν ἀποβαλεῖν αὐτήν: καὶ οὐδέν τι ἧσσον θέουσα ἐν κόσμῳ περί τε τὴν νύσσαν ἐπέστρεφε, καὶ ἐπεὶ τῆς σάλπιγγος ἤκουσεν, ἐπετάχυνεν ἐς πλέον τὸν δρόμον, φθάνει τε δὴ ἐπὶ τοὺς Ἑλλανοδίκας ἀφικομένη καὶ νικῶσα ἔγνω καὶ παύεται τοῦ δρόμου. Ἠλεῖοι δὲ ἀνηγόρευσαν ἐπὶ τῇ νίκῃ τὸν Φειδώλαν καὶ ἀναθεῖναί οἱ τὴν ἵππον ταύτην ἐφιᾶσιν- Παυσανίου Ἑλλάδος Περιήγησις- Ἠλιακῶν Β [6-13.9] Η φοράδα του Κορίνθιου Φειδώλα ονομάζεται Αύρα, σύμφωνα με τα αρχεία των Κορινθίων• αμέσως μόλις άρχισε ο αγώνας, έριξε κάτω τον αναβάτη, αλλά παρόλα αυτά έτρεξε το ίδιο άψογα, έκανε τη στροφή στον στύλο και, όταν άκουσε τη σάλπιγγα, επιτάχυνε τον καλπασμό της και έφτασε πρώτη στους ελλανοδίκες . Όταν κατάλαβε ότι είχε νικήσει, έμεινε ακίνητη. Οι Ηλείοι ανακηρύξαν νικητή τον Φειδώλα και του επέτρεψαν να αφιερώσει εικόνα αυτής της φοράδας. [6-13.9] ἐγένετο δὲ καὶ τοῦ Φειδώλα τοῖς παισὶν ἐπὶ κέλητι ἵππῳ νίκη, καὶ ὅ τε ἵππος ἐπὶ στήλῃ πεποιημένος καὶ ἐπίγραμμά ἐστιν ἐπ᾽ αὐτῷ:“ὠκυδρόμας Λύκος Ἴσθμι᾽ ἅπαξ, δύο δ᾽ ἐνθάδε νίκαις Φειδώλα παίδων ἐστεφάνωσε δόμους. ”οὐ μὴν τῷ γε ἐπιγράμματι καὶ τὰ Ἠλείων ἐς τοὺς Ὀλυμπιονίκας ὁμολογεῖ γράμματα: ὀγδόῃ γὰρ Ὀλυμπιάδι καὶ ἑξηκοστῇ καὶ οὐ πέρα ταύτης ἐστὶν ἐν τοῖς Ἠλείων γράμμασιν ἡ νίκη τῶν Φειδώλα παίδων: - Παυσανίου Ἑλλάδος Περιήγησις- Ἠλιακῶν Β [6-13.9] Σε αγώνα με νεαρά άλογα νικήσαν και οι γιοι του Φειδώλα και αυτό το άλογο παριστάνεται σε μια στήλη με αυτή την επιγραφή . Ο γρήγορος δρομέας Λύκος στεφάνωσε τους γιους του Φειδώλα μια φορά στα Ίσθμια και δυο φορές εδώ. Τα αρχεία όμως των Ηλείων σχετικά με τους ολυμπιονίκες δεν συμφωνούν με αυτή την επιγραφή. Αναφέρεται βεβαία μια νίκη των γιων του Φειδώλα στην εξηκοστή όγδοη ολυμπιάδα, αλλά σε καμία άλλη
Αλεχάντρο Γιαματέι

Ο Αλεχάντρο Γιαματέι (Alejandro Eduardo Giammattei Falla, γενν. 9 Μαρτίου 1956) είναι πολιτικός της Γουατεμάλας και πρόεδρος της χώρας του από τις 14 Ιανουαρίου 2020. Υπηρέτησε ως διευθυντής του σωφρονιστικού συστήματος της Γουατεμάλας το 2006. Εκτός από τη χρονιά εκλογής του στην προεδρία (2019), συμμετείχε στις προεδρικές εκλογές των ετών 2007, 2011 και 2015. Μετά τη νίκη του στον δεύτερο γύρο των προεδρικών εκλογών του 2019, εξελέγη στο ύπατο αξίωμα της χώρας.

 Έλαβε μέρος στις εκλογές του 1985, του 1988 και του 1990 ως γενικός συντονιστής των εκλογικών διαδικασιών. Έλαβε αναγνώριση τόσο σε εθνικό όσο και σε διεθνές επίπεδο σύμφωνα με τις εντολές του πρώην αντιπροέδρου της Δημοκρατίας της Γουατεμάλας Αρτούρο Χέρμπουργκερ Αστούριας , Ο Γιαματέι είναι αναγνωρισμένος σύμβουλος σε πολλές εταιρείες και ιδιωτικές υπηρεσίες από το 2000.Μετά τη μεγάλη αποτυχία στις δημοτικές εκλογές, διορίστηκε διευθυντής του σωφρονιστικού συστήματος της Γουατεμάλας το 2006. Αφού ανέλαβε καθήκοντα, είχε αρκετές συγκρούσεις και κατηγορήθηκε για την υπόθεση Pavorreal, γεγονός που οδήγησε στη φυλάκισή του για μικρό χρονικό διάστημα. Έπαψε να είναι διευθυντής του σωφρονιστικού συστήματος το 2008 μετά την εκλογή του Προέδρου. Ο Γιαματέι ήταν τρεις φορές υποψήφιος στις γενικές εκλογές για το αξίωμα του Προέδρου της Γουατεμάλας. Η πρώτη ήταν το 2007, με τον τότε επίσημο Μεγάλο Εθνικό Συνασπισμό (GANA) με ισχυρή συμμετοχή. Η δεύτερη ήταν το 2011 με το Κόμμα του Κέντρου Κοινωνικής Δράσης, αλλά με πολλές δυσκολίες, οι οποίες προκάλεσαν τη διάλυση του Κόμματος λόγω μη επίτευξης του ελάχιστου ποσοστού των ψήφων που απαιτούσε η Εθνική Εκλογική Επιτροπή. Στις εκλογές του 2015 ήταν υποψήφιος με το κόμμα FUERZA. Κατήλθε ως υποψήφιος για το αξίωμα του προέδρου με το κόμμα Vamos στις προεδρικές εκλογές του 2019. Έχασε τον πρώτο γύρο στις 16 Ιουνίου 2019 με 13,95% των ψήφων, αλλά κέρδισε τον δεύτερο γύρο με αντίπαλο τη Σάντρα Τόρες στις 11 Αυγούστου 2019 συγκεντρώνοντας το 57,96% των ψήφων. Ο Γιαματέι ορκίστηκε πρόεδρος στις 14 Ιανουαρίου 2020. Ο Γιαματέι έχει δεσμευθεί να επαναφέρει τη θανατική ποινή για να βοηθήσει "να συντριφθούν οι βίαιες συμμορίες, να καταπολεμηθεί η φτώχεια για να σταματήσει η μετανάστευση και να τελειώσει η " αηδιαστική "διαφθορά". Είναι παντρεμένος με την Ροσάνα Κάσερες από τις 11 Φεβρουαρίου 1989 και έχει τρία παιδιά: τη Μαρσέλα, τον Εστέφανο και τον Αλεχάντρο Γιαματέι. Πολυμέσα σχετικά με το θέμα Alejandro Giammattei στο Wikimedia Commons
Βόιτσεχ Γιασνί

Ο Βόιτσεχ Γιασνί (τσεχικά: Vojtěch Jasný, 30 Νοεμβρίου 1925 - 15 Νοεμβρίου 2019) ήταν Τσέχος σεναριογράφος, κινηματογραφιστής και σκηνοθέτης, που μεσουράνησε τη δεκαετία του 1960. Έχει βραβευθεί και στο Φεστιβάλ Κινηματογράφου Καννών, με Jury Prize, για την ταινία του Ένας γάτος... μία ημέρα (1963).

 Γεννημένος στο Κελτς στη Μοραβία, της Τσεχοσλοβακίας, υπήρξε ενεργός κυρίως τις δεκαετίες του 1950 και του 1960. Υπήρξε, επίσης, ένας από τους αρκετούς καλλιτέχνες και διανοούμενους, που άφησαν την Τσεχοσλοβακία, μετά τη σοβιετική εισβολή, ακολουθούμενοι την Άνοιξη της Πράγας, το 1968. Από εκεί και πέρα ο Γιασνί, εργάστηκε σε διάφορες Ευρωπαϊκές χώρες, όπως η Αυστρία, η Δυτική Γερμανία και η Γιουγκοσλαβία, έως ότου μετακόμισε στο Μπρούκλιν, της Νέας Υόρκης, αρχάς του 1980. Εκεί ο Γιασνί, δίδαξε σκηνοθεσία στο Πανεπιστήμιο της Κολούμπια, για αρκετά χρόνια, μαζί με τον συμπατριώτη του Μίλος Φόρμαν, ο οποίος ήταν κι αυτός καθηγητής εκεί πέρα. Ενώ, αργότερα, συνέχισε να διδάσκει στο School of Visual Arts και το New York Film Academy.Η πιο γνωστή του ταινία, το Ένας γάτος... μία ημέρα, έχει αλληγορικό ύφος και αφορά μία μαγική γάτα, η οποία έρχεται σε μία μικρή πόλη της Τσεχίας, το αίτιο αυτού του ερχομού, είναι ότι η βαθύτερη φύση των κατοίκων αρχίζει και αποκαλύπτεται. Μεταξύ άλλων ταινιών του Γιασνί, όπως το Všichni dobří rodáci, το επίκεντρο τους είναι η δυσκολία που αντιμετωπίζουν οι Τσέχοι αγρότες υπό κομμουνιστικό καθεστώς, ενώ μετά την σοβιετική εισβολή η ταινία έγινε απαγορευμένη στην Τσεχοσλοβακία. Ο Γιασνί, κατά τη διάρκεια της καριέρας του, έτυχε πολλές διακρίσεις και βραβεία. Το 1969, πήρε βραβείο καλύτερης σκηνοθεσίας στο Φεστιβάλ Καννών, για την ταινία του Vsichni dobrí rodáci. Μεταξύ των Φεστιβάλ που έχει βραβευθεί είναι το Φεστιβάλ Θεσσαλονίκης το 1964, το Φεστιβάλ Πίλσεν, το 1969, το Διεθνές Φεστιβάλ Καρλόβι Βάρι, και σε αρκετά ακόμη. Kdo je kdo = Who is who : osobnosti české současnosti : 5000 životopisů / (Michael Třeštík editor). 5. vyd. Praha : Agentura Kdo je kdo, 2005. 775 s. ISBN 80-902586-9-7. S. 254. Osobnosti - Česko : Ottův slovník. Praha : Ottovo nakladatelství, 2008. 823 s. ISBN 978-80-7360-796-8. S. 282. TOMEŠ, Josef, a kol. Český biografický slovník XX. století : I. díl : A–J. Praha ; Litomyšl : Paseka ; Petr Meissner, 1999. 634 s. ISBN 80-7185-245-7. S. 591. Jasný's Faculty Profile at SVA Vojtech Jasny - a filmmaker in different eras Βόιτσεχ Γιασνί στο MUBI
591 Ίρμγκαρντ

Η `Ιρμγκαρντ (Irmgard) είναι ένας πολύ σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 10,47. Ανακαλύφθηκε το 1906 από τον Γερμανό αστρονόμο Άουγκουστ Κοπφ, που παρατηρούσε από τη Χαϊδελβέργη.

 Η μέση διάμετρος της `Ιρμγκαρντ εκτιμάται σε 51,86 χιλιόμετρα. Ο φασματικός τύπος της είναι πιθανώς X, ενώ το άλβεδό της είναι 0,036. Η `Ιρμγκαρντ περιστρέφεται γύρω από τον εαυτό της μία φορά κάθε 7 ώρες και 21 λεπτά. Τροχιά από το JPL (Java) / Εφημερίδα
Άγιοι Πάντες Χανίων

Οι Άγιοι Πάντες είναι οικισμός της κοινότητας Παϊδοχωρίου του δήμου Αποκορώνου στην περιφερειακή ενότητα Χανίων της Κρήτης, σύμφωνα με το πρόγραμμα Καλλικράτης. Πρίν το πρόγραμμα Καλλικράτης και το σχέδιο Καποδίστριας, ανήκε στην επαρχία Αποκορώνου του νομού Χανίων, στο γεωγραφικό διαμέρισμα Κρήτης. Μέχρι το 1940 ο οικισμός ονομαζόταν Μπαμπαλή Χάνι και μέχρι το 1957, Μπαμπαλής.

 Οι Άγιοι Πάντες είναι πεδινός οικισμός στο ανατολικοκεντρικό τμήμα του νομού, δυτικά του Βάμου, σε μέσο σταθμικό υψόμετρο 150. Είναι κόμβος πάνω στην παλαιά εθνική οδό Χανίων-Ρεθύμνου και απέχουν 26 χλμ. περίπου ΝΑ. των Χανίων. Ως Μπαμπαλή Χάνι Ο οικισμός αναγνωρίστηκε το 1925 και προσαρτήθηκε στην κοινότητα Πεμονίων. Το 1926 προσαρτήθηκε στην κοινότητα Κάινας. Το 1940 μετονομάστηκε σε Μπαμπαλής Ως Μπαμπαλής Με το ΦΕΚ 11Α - 24/01/1957 μετονομάστηκε σε Άγιοι ΠάντεςΩς Άγιοι Πάντες Με το ΦΕΚ 220Α - 28/12/1962 αποσπάστηκε από την κοινότητα Κάινας και προσαρτήθηκε στην κοινότητα Παϊδοχωρίου Με το ΦΕΚ 239Α - 03/11/1989 αποσπάστηκε από την κοινότητα Παϊδοχωρίου και προσαρτήθηκε στον δήμο Φρε Με το ΦΕΚ 87Α - 07/06/2010 αποσπάστηκε από τον δήμο Φρε και προσαρτήθηκε στον δήμο Αποκορώνου(Πηγή: https://www.eetaa.gr/metaboles/oikmet_details.php?id=19868) Το παλαιό όνομα του χωριού οφείλεται στον Τούρκο Μπαμπά Αλή, ο οποίος διατηρούσε χάνι στην περιοχή. Οι πρώτες οικογένειες του Σταύρου Νικηφοράκη από το Μελιδόνι, με την πολυμελή οικογένειά του (8 παιδιά) και του Γιώργου Κουράκη από τα Κυριακοσέλια εγκαταστάθηκαν, εκεί, στις αρχές του 1905. Οι κάτοικοι ασχολούνται κυρίως με την γεωργία και την κτηνοτροφία. Η περιοχή παράγει ελαιόλαδο και κρασί. Η εκκλησία των Αγίων Πάντων στο κέντρο του οικισμού, σταυροειδούς ρυθμού με μεγάλο κυλινδρικό θόλο. Σύμφωνα με την παράδοση ο καλόγερος Ιωάννης Παπαγιαννάκης αναστήλωσε την ερειπωμένη εκκλησία του 12ου αιώνα που βρισκόταν στη θέση της και, κατόπιν, την ονοματοδότησε προς τιμήν των πολλών δωρητών της. Το κυπαρισσόδασος του Αποκόρωνα, στο τέρμα του χωριού και μέσα στα όρια του Δήμου Φρε. Το Εθνικό Μετσόβιο Πολυτεχνείο από το 1999 την έχει χαρακτηρίσει ως τοπίο ιδιαίτερου φυσικού κάλλους με κωδικό Τ.Ι.Φ.Κ. ΑΤ6020017 και αποτελεί τόπο κοινοτικής σημασίας με κωδικό GR 4340044 του Ευρωπαϊκού Οικολογικού Δικτύου NATURA 2000 Η «χρυσολιά», αιωνόβια ελιά, δίπλα στην εκκλησία και πάνω στον δρόμο που ενώνει τη νέα με την παλιά εθνική οδό. Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ) Εγκυκλοπαίδεια Πάπυρος Λαρούς, εκδ. 1963 (ΠΛ) Εγκυκλοπαίδεια Δομή, 2002-4 Οργανισμός εκδόσεων «Ελλάδα», χάρτες (Βαρελάς) Περιοδικό «Διακοπές», εκδ. Δ.Ο.Λ., 2010 eetaa.gr https://www.haniotika-nea.gr/57148-agioi-pantes/ https://www.youtube.com/watch?v=o6GKs6hYKhQ